José Ramón Anda

José Ramón Anda Goikoetxea (Bakaiku, 1949 - ) euskal herritar eskultore eta arte irakaslea da.

 Biografia 
Haurtzaroa zerra, zizel eta arotz-lanabesen artean eman zuen, Madrilgo San Fernando Arte Ederren Goi Eskolara ikastera joan zen arte. Prestakuntza akademikoa eta gaztetako esperientzia, biak nabari dira bere obran. Erroman ere egin zuen ikasketa-egonaldi bat 1974an, beka bat eskuratu ondoren. Erakusketa ugari egin ditu Euskal Herri osoan. Neurri handiko lan asko egin ditu, eta hainbat herri eta hiritako kaleetan daude ikusgai, besteak beste Donostiako Ondarreta pasealekuan, Gipuzkoako hiriburuan eratzen zen Eskulturako Bi Urtekoa irabazi zuen Zeharki zortzi metroko menhir antzekoa. Jorge Oteizaren diseinu batean oinarriturik, berak egin zuen halaber Oteizarekin lankidetzan 1999an Donostiako San Bizente elizan ipini zuten Pietatea. 2003. urtean ipini zuten Nafarroako Unibertsitatearen errektoretzaren ondoan Andaren Argi Izpia eta Orek eskultura.

 Lan nabarmenenak 
 Zeharki: (1982-1989) Donostia.
 Homenaje a Juan de Antxieta, Iruñea.
 Leihoa (1989) Zarautz.
 Polifemo/Leida (1993) Iruñea.
 Goruntz (1980-1994) Zumarraga.
 Belak (2000-2001) Bakio.
 Haizean, (1978-2002) Tolosa.
 Zeharki II (2000-2002) Galdakao.
 Sin Título (1999-2003) Altsasu.
 La Memoria de Urbasa, Urbasa-Andia Natur Parkea.
 Punto de luz y equilibrio/Argi izpia eta oreka (1979-2003), Nafarroako Unibertsitate Publikoa, Iruñea.
 Ama Birjina Haurrarekin (2011), Iesu elizan (Donostia)


 Herri kulturan 
2026ko Korrikarako Zetak taldeak grabatu zuen bideoklipa bere tailerrean egin zen. Bertan agertzen diren eskulturak bereak dira.

 Erreferentziak 

 Kanpo estekak 
Biografia
www.liceus.com
esculturaurbana.iespana.es

Kategoria:Bakaikuarrak
Kategoria:Nafarroa Garaiko eskultoreak
Kategoria:Euskal Herriko Unibertsitateko irakasleak